b"\n_START_ARTICLE_\nDivulgaci\xc3\xb3 cient\xc3\xadfica\n_START_PARAGRAPH_\nLa divulgaci\xc3\xb3 cient\xc3\xadfica consisteix en la interpretaci\xc3\xb3 i popularitzaci\xc3\xb3 del coneixement cient\xc3\xadfic entre el p\xc3\xbablic general sense circumscriure's a \xc3\xa0mbits acad\xc3\xa8mics espec\xc3\xadfics. La divulgaci\xc3\xb3 pot referir-se als descobriments cient\xc3\xadfics del moment com la determinaci\xc3\xb3 de la massa del neutr\xc3\xad, de teories ben establertes com la teoria de l'evoluci\xc3\xb3 o de camps sencers del coneixement cient\xc3\xadfic._NEWLINE_La major part de les ag\xc3\xa8ncies o instituts cient\xc3\xadfics als Estats Units i altres pa\xc3\xafsos compten amb un departament de divulgaci\xc3\xb3 cient\xc3\xadfica (Education and Outreach) que pret\xc3\xa9n tornar a la societat en forma de coneixement les importants inversions realitzades en grans projectes, com per exemple la investigaci\xc3\xb3 espacial si b\xc3\xa9 esta no \xc3\xa9s una situaci\xc3\xb3 comuna a tots els pa\xc3\xafsos._NEWLINE_La divulgaci\xc3\xb3 cient\xc3\xadfica actual es realitza en diferents formats incloent els diferents mitjans de comunicaci\xc3\xb3 com a documentals de televisi\xc3\xb3, revistes de divulgaci\xc3\xb3 cient\xc3\xadfica, articles en peri\xc3\xb2dics generalistes o p\xc3\xa0gines d'internet dedicades a aquesta labor. Existeixen incl\xc3\xbas canals de televisi\xc3\xb3 dedicats a la divulgaci\xc3\xb3 cient\xc3\xadfica o en els que estos forma una part destacada de la seva programaci\xc3\xb3._NEWLINE_La UNESCO atorga el premi Kalinga a la divulgaci\xc3\xb3 cient\xc3\xadfica.\n_START_SECTION_\nPublicacions escrites\n_START_PARAGRAPH_\nEntre les primeres obres evocadores de la divulgaci\xc3\xb3 cient\xc3\xadfica podem citar Somnium (1634) de Johannes Kepler, en la que es presentaven succintament i de forma liter\xc3\xa0ria les idees cient\xc3\xadfiques de l'\xc3\xa8poca sobre la naturalesa de la Lluna. La revista estatunidenca Popular Science, fundada en 1872, \xc3\xa9s una publicaci\xc3\xb3 general de car\xc3\xa0cter divulgatiu._NEWLINE_La divulgaci\xc3\xb3 cient\xc3\xadfica s'expressa de manera m\xc3\xa9s precisa en llibres espec\xc3\xadfics sobre un tema. Algunes obres divulgatives han arribat a convertir-se en aut\xc3\xa8ntics supervendes, com Hist\xc3\xb2ria del Temps de Stephen Hawking o Cosmos de Carl Sagan. Liter\xc3\xa0riament, la divulgaci\xc3\xb3 cient\xc3\xadfica constitu\xc3\xafx un subg\xc3\xa8nere de l'assaig.\n_START_SECTION_\nObes al mitj\xc3\xa0 audiovisual\n_START_PARAGRAPH_\nNo s\xc3\xb3n pocs els programes de televisi\xc3\xb3 dedicats a la divulgaci\xc3\xb3 cient\xc3\xadfica. Aquests poden tenir format diferent i estar adre\xc3\xa7ats a diferents p\xc3\xbablics. Alguns d'ells s\xc3\xb3n Redes, d'Eduard Punset, tres14, El cazador de cerebros o Qu\xc3\xa8quicom, em\xc3\xa8s a TV3. Dintre del camp dels dibuixos animats destaquen Una vegada hi havia... l'espai i Una vegada hi havia... la vida. Tamb\xc3\xa9 hi ha documentals, com per exemple els de Yann Arthus-Bertrand, Jacques-Yves Cousteau i F\xc3\xa9lix Rodr\xc3\xadguez de la Fuente, i fins i tot canals de televisi\xc3\xb3 \xc3\xadntegrament dedicats a ella, com ara Discovery Channel o Nature.\n_START_SECTION_\nEscriptors i escriptores\n_START_PARAGRAPH_\nEntre els escriptors m\xc3\xa9s coneguts d'obres de divulgaci\xc3\xb3 cient\xc3\xadfica citarem tamb\xc3\xa9 a Richard Dawkins, Stephen Jay Gould, Martin Gardner, Steven Pinker, John D. Watson i les obres divulgatives d'Isaac Asimov.\n_START_SECTION_\nConferenciants i professionals al mitj\xc3\xa0 audiovisual\n_START_PARAGRAPH_\nEntre les divulgadores m\xc3\xa9s conegudes destaquen, per exemple, Eugenia Timonova, Asya Kazantseva i Reshma Saujani, aquesta darrera tamb\xc3\xa9 autora de llibres i de l'organitzaci\xc3\xb3 Girls Who Code, dedicada a la divulgaci\xc3\xb3 de la ci\xc3\xa8ncia computacional.\n_START_SECTION_\nEvents, exposicions i museus\n_START_PARAGRAPH_\nEl f\xc3\xadsic i editor de divulgaci\xc3\xb3 cient\xc3\xadfica Jorge Wagensberg va crear el Museu de la Ci\xc3\xa8ncia a Barcelona, actualment denominado CosmoCaixa._NEWLINE_A Catalunya es celebra la Setmana de la Ci\xc3\xa8ncia i a Barcelona la Biennal ciutat i ci\xc3\xa8ncia."